text: Majshøsten? Den bliver fremragende
  16 oktober 2013 kl. 12.34
  Majshøsten ser ud til at blive den bedste i flere år.
  Sidste år led majshøsten under massiv regn.
  Men i år bliver det den bedste majshøst i mange år.
  Den tørre sommer så ellers ud til at ramme majshøsten hårdt, men den er kommet igen i løbet af det tidlige efterår, så udbyttet er stort og kvaliteten er høj, lyder det fra de syd- og sønderjyske landmænd i følge JydskeVestkysten.
  